

# JÕELÄHTME VALLAVALITSUS

Muinsuskaitseamet

Transpordiamet

Päästeamet 24.11.2021 nr 7-3/5511

**Jõelähtme küla Alvari maaüksuse detailplaneering**

Teatame Teile, et Jõelähtme Vallavalitsus võttis 04.11.2021 vastu korralduse nr 1010 „Jõelähtme küla Alvari maaüksuse detailplaneeringu algatamine ja lähteülesande kinnitamine”.

Planeeringu ala hõlmab Jõelähtme küla Alvari kinnistut (katastritunnus 24504:008:0746) ja Jõepere tee kinnistut (katastritunnus 24504:008:0747). Planeeritav maaüksus asub Jõelähtme küla keskosas, Jõelähtme kiriku ja Jõelähtme jõe vahelisel alal. Juurdepääs planeeringualale on võimalik tagada riigiomandis olevalt 11260 Jõelähtme-Kemba teelt ja läbi eraomandis oleva Jõepere tee. Täpne juurdepääsu tee lahenduse selgub planeeringu koostamise käigus koostöös Transpordiametiga.

Jõelähtme valla üldplaneeringu kohaselt asub planeeringuala osaliselt tiheasustusalal ja miljöökaitsealal (põhjapoolne osa) ning osaliselt hajaasutususalal (lõunapoolne osa), kus maa juhtotstarvet ei ole määratud. Hobumajandustalu hoonestust kavandatakse Alvari kinnistu lõunapoolsesse ossa. Põhjapoolne osa, mis jääb miljööalasse, jääb detailplaneeringu taotluse kohaselt hobuste karjamaaks. Hobumajandustalu rajamiseks on tarvis muuta maa sihtotstarvet hoonestataval kinnistu osal äri- ja tootmismaaks. Vastavalt kehtivale üldplaneeringule tuleb uue tootmis- ja äriüksuse kavandamiseks koostada detailplaneering. Kuivõrd planeeritav põllumajanduslik tegevus on hajaasustuse piirkonda ja olemasoleva hoonestuse juurde sobiv ning jätkab loogiliselt olemasolevat asustusstruktuuri ja piirkonnale iseloomulikku tegevust, on tegu üldplaneeringu kohase detailplaneeringuga.

Korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Kelk

gerli@joelahtme.ee